CELEX: 32020D1014
Language: bg
Date: 2020-07-13 00:00:00
Title: Решение (ОВППС) 2020/1014 на Съвета от 13 юли 2020 година за изменение на Решение (ОВППС) 2018/905 за удължаване на мандата на специалния представител на Европейския съюз за Африканския рог

14.7.2020   
               
               
                  BG
               
               
                  Официален вестник на Европейския съюз
               
               
                  LI 225/1
               
            
         РЕШЕНИЕ (ОВППС) 2020/1014 НА СЪВЕТА
         от 13 юли 2020 година
         за изменение на Решение (ОВППС) 2018/905 за удължаване на мандата на специалния представител на Европейския съюз за Африканския рог
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 33 и член 31, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 8 декември 2011 г. Съветът прие Решение 2011/819/ОВППС (1) за назначаване на г-н Alexander RONDOS за специален представител на Европейския съюз (СПЕС) за Африканския рог.
                  
               
                     (2)
                  
                  
                     Мандатът на г-н RONDOS като СПЕС беше последователно подновяван като последния път това стана с Решение (ОВППС) 2018/905 (2) на Съвета, изменено с Решение (ОВППС) 2020/251 на Съвета (3). Мандатът на СПЕС изтича на 31 август 2020 г.
                  
               
                     (3)
                  
                  
                     Мандатът на СПЕС следва да бъде удължен с още 6 месеца, като следва да бъде определена нова референтна сума за периода от 1 септември 2020 г. до 28 февруари 2021 г.
                  
               
                     (4)
                  
                  
                     СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2018/905 се изменя, както следва:
            
                        1)
                     
                     
                        Член 1, параграф 1 се заменя със следното:
                        
                           „1.   Мандатът на г-н Alexander RONDOS като специален представител на Европейския съюз (СПЕС) се удължава до 28 февруари 2021 г. Съветът може да вземе решение мандатът на СПЕС да бъде прекратен по-рано въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).“;
                        
                     
                  
                        2)
                     
                     
                        В член 5, параграф 1 се добавя следната алинея:
                        „Референтната сума, предназначена за покриване на разходите, свързани с мандата на СПЕС за периода от 1 септември 2020 г. до 28 февруари 2021 г., е 1 290 000,00 EUR.“;
                     
                  
                        3)
                     
                     
                        В член 14 втората алинея се заменя със следното:
                        „Окончателният цялостен доклад за изпълнението на мандата на СПЕС се представя до 30 ноември 2020 г.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 13 юли 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение 2011/819/ОВППС на Съвета от 8 декември 2011 г. за назначаване на специален представител на Европейския съюз за Африканския рог (ОВ L 327, 9.12.2011 г., стр. 62).
         
            (2)  Решение (ОВППС) 2018/905 на Съвета от 25 юни 2018 г. за удължаване на мандата на специалния представител на Европейския съюз за Африканския рог (ОВ L 161, 26.6.2018 г., стр. 16).
         
            (3)  Решение (ОВППС) 2020/251 на Съвета от 25 февруари 2020 г. за изменение на Решение (ОВППС) 2018/905 за удължаване на мандата на специалния представител на Европейския съюз за Африканския рог (ОВ L 54 I, 26.2.2020 г., стр. 5).